KIRJALLINEN KYSYMYS E-2684/00 esittäjä(t): Roberta Angelilli (UEN) komissiolle. Poikkeustoimet Italian metsäpalojen torjumiseksi.



Virallinen lehti nro 136 E , 08/05/2001 s. 0076 - 0077



KIRJALLINEN KYSYMYS E-2684/00 esittäjä(t): Roberta Angelilli (UEN) komissiolle (1. syyskuuta 2000) Aihe: Poikkeustoimet Italian metsäpalojen torjumiseksi - Euroopan yhteisöt ja jäsenvaltiot osoittavat erityistä huomiota metsäluonnon säilyttämiseen ja ovat sitoutuneet kansainvälisesti metsien ekosysteemin kestävään kehittämiseen (esim. asetus ETY/3528/86(1) ja KOM(1999) 379 lop.(2)). Unionin eteläisissä maissa on käynnissä aavikoituminen, joka osoittaa Välimeren macchiapensaikkojen olennaisen merkityksen näiden kuivien vyöhykkeiden ekosysteemin säilyttämisessä. - Italiassa on ollut lukuisia tulipaloja ja tuhopolttoja, ennen kaikkea Rooman lähellä Ostiassa pinjametsikön ankara tulipalo, joka johtui sekä kunnallishallinnon laiminlyönneistä (viheralueen siistimisen ja hoidon puuttuminen, riittämätön valvonta, kalustopula, esim. vesisäiliöiden puuttuminen) että siitä, että puistosta tuli 29. maaliskuuta 1996 Italian virallisessa lehdessä julkaistun asetuksen mukaan Rooman rantamaiseman valtiollinen suojelualue, jonka ylläpito ja rahoitus kuuluu Rooman kaupungille. - Laki, joka edellyttäisi pyromaaneilta riittäviä vahingonkorvauksia, odottaa yhä käsittelyä Italian edustajainhuoneessa, ja puitelakiesitys joka hyväksyttiin 28. heinäkuuta 1999 senaatissa, on ollut syyskuusta lähtien Italian parlamentin ympäristövaliokunnassa. 1. Mitä mieltä komissio on Italian parlamentin ja Rooman kaupungin viivyttelystä tulipalojen estämisessä lainsäädäntötoimin ja käytännön teoin? 2. Mikä on komission yleinen käsitys tapahtuneesta? (1) EYVL L 326, 21.11.1986, s. 2. (2) EYVL C 307 E, 26.10.1999, s. 32. Franz Fischlerin komission puolesta antama vastaus (25. lokakuuta 2000) 1. Vaikka rikollisuuden ja metsäpalojen torjunta on jäsenvaltioiden vastuulla, komissio toivoo, että etenkin Lazion alueella toteutetaan mahdollisimman pian asianmukaiset lainsäädäntnölliset ja käytännön toimenpiteet. 2. Komissio on täysin samaa mieltä arvoisan parlamentin jäsenen kanssa siitä, että on tärkeää suojella Välimeren kuivan tai puolikuivan ilmaston metsäekosysteemejä ja toteuttaa tehokkaita ehkäisy- ja seurantatoimia. Tästä syystä komissio hyväksyi 17. heinäkuuta 2000 Italian viranomaisten vuodeksi 2000 esittämän 3,68 miljoonan euron ohjelman, jolle myönnettiin 1,67 miljoonan euron tuki 23 päivänä heinäkuuta 1990 annetun neuvoston asetuksen (ETY) N:o 2158/92(1) mukaisesti. Ohjelman tavoitteena on metsien suojelu metsäpaloilta. Siihen sisältyy metsien seurantatoimia (varustetaan maastoautoja palojen torjumiseksi alkuvaiheessa, hankitaan radiolaitteita ja rakennetaan ajoteitä, palomuureja ja vedenottopisteitä), henkilöstön koulutustoimia, tulipalojen syiden selvittämistä ja yleisölle suunnattuja tiedotuskampanjoita. Komission 20. heinäkuuta 2000 hyväksymä maaseudun kehittämisohjelma sisältää metsäpalojen ehkäisy- ja torjuntatoimia. Niiden toteuttaminen voi parantaa tehokkaasti metsäpalotilannetta Lazion alueella, kunhan se toimittaa metsänsuojelusuunnitelmansa komission hyväksyttäväksi. (1) EYVL L 217, 31.7.1992.